પોતાની આ યાદગાર ટ્રિપ અંગે ધ હિંદુ સાથે વાત કરતાં તેમણે જણાવ્યું હતું કે, આ ટ્રિપમાં તેમની સામે સૌથી મોટો પડકાર હતો રૂટ નક્કી કરવો. અનેક ચર્ચા-વિચારણાઓ બાદ આખરે તેમણે પ્રથમ ઇમ્ફાલ અને ત્યાંથી મ્યાનમાર, થાઇલેન્ડ, લાઓસ, ચીન અને રશિયા થઇ લંડન પહોંચવાનું નક્કી કર્યું. આ અંગે વાત કરતાં બદ્રી બલદાવાએ જણાવ્યું કે, અમારી પાસે બીજો કોઇ વિકલ્પ નહોતો. પાકિસ્તાન કે અફઘાનિસ્તાન થઇ જવાય એમ નહોતું, એમાં ઘણું જોખમ છે આપણે જાણીએ જ છીએ. તિબેટ થઇને પણ જવાય એમ નહોતું કારણ કે, ચીન એ માટે પરવાનગી ન આપત.